钦定古今图书集成/理学汇编/学行典/第197卷 > 唐志大
## 钦定古今图书集成/理学汇编/学行典/第197卷 > 唐志大

按《松江府志》：“唐志大，字子迪，华亭人。嘉靖二十年进
士。将就选，念其母垂老，又独子求南曹，以便养亲，授
行人司副。旋疏乞终养，家居，躬亲稼穑，以给甘旨。会
倭寇起，闻吴兴地僻，奉母居焉。母卒，护丧冒兵刃归
葬里中，复趋还吴兴，遂病不起。其没也，无以为殓，家
人无以为食，欲归郡城，无以为家。闻者悲之。”